Ayaz Qəmbərli

**Qəmbərli Ayaz Vahab oğlu** — azərbaycanlı bəstəkar.

## Həyatı
Ayaz Qəmbərli 1984-cü il, sentyabr ayının 19-da Bakı şəhərində anadan olub. 1999–2003-cü illərdə Asəf Zeynallı adına Musiqi Texnikumunda (hazırkı Milli Musiqi Konservatoriyası nəzdində Musiqi Kolleci) pianoçu kimi təhsil alıb. 2003–2007-ci illərdə Bakı Musiqi Akademiyasının bəstəkarlıq şöbəsinin bakalavr pilləsində (prof. Arif Məlikov), 2019–2021-ci illərdə Latviya Musiqi Akademiyasının bəstəkarlıq şöbəsinin magistratura pilləsində (prof. Roland Kronlaks) oxuyub. 2008-ci ildə Özbəkistanın Daşkənd şəhərində keçirilən "Omnibus-laboratorium" ustad dərslərinin (meksikalı bəstəkar Viktor Rasqado, alman bəstəkarı Şteffen Şleyermaxer) iştirakçısı olub və bu festivalda "Köhnə qramofondan vals" (I redaksiya — flute, english horn, arpa, hapricord, violin, viola, cello) əsəri ilə çıxış edib. 2008-ci ildə Ukraynanın Kiyev şəhərində keçirilən IX beynəlxalq "Музыка Молодых" () forumunda "Köhnə qramofondan vals" (II redaksiya — flute, clarinet, piano, violin, cello), 2010-cu ildə Ukraynanın Kiyev şəhərində keçirilən "Kyiv Music Fest" beynəlxalq musiqi festivalında "Ludwigstuck", 2011-ci ildə "III Qəbələ beynəlxalq musiqi festivalında" Piano və orkestr üçün konsert, elə həmin il Üzeyir Hacıbəyli adına III beynəlxalq musiqi festivalında orkestr üçün Divertisment, 2012-ci ildə Almaniyanın Drezden şəhərində keçirilən "Tonlagen" beynəlxalq müasir musiqi festivalında "Qovuşma I", 2012-ci il Ukraynanın Kiyev şəhərində keçirilən "Kyiv Music Fest" festivalında "Nöqtələrə həll olunmuş kompozisiya", 2013-cü ildə V Qəbələ beynəlxalq musiqi festivalında orkestr üçün Divertisment əsəri ilə çıxış edib. 2016-cı ildə ABŞ-nin New York şəhərində keçirilən və dünyanın ən məşhur müasir musiqi festivallarından sayılan MISE-EN MUSIC FESTIVAL'ının iştirakçsı olub. 2011-ci ildən 2021-ci ilə qədər "Bülbül" adına Orta İxtisas Musiqi məktəbində bəstəkarlıq, alətşünaslıq və orkestrləşdirmə fənnləri üzrə dərs deyib.

## Mükafatları
* 2011-ci ildə Azərbaycan İdman və Turizm Nazirliyinin təsis etdiyi "Gənclər mükafatı"na layiq görülüb.
* 2011-ci ildə Amerikanın Boston şəhərində keçirilən bəstəkarların 29-cu Alea III beynəlxalq müsabiqəsində "Hisslər üzərində özünütəlim metodu" əsəri I yerə layiq görülüb.
* 2014-cü ildə Avstriyanın Graz şəhərində keçirilən bəstəkarların 9-cu Franz Schubert und die Musik der Moderne 
* 2019-cu ildə Avstriyanın Vyana şəhərində keçirilən bəstəkarların Mauricio Kagel adına beynəlxalq müsabiqəsində "İlğım" adlı əsəri ilə I yerə layiq görülüb.
* 10 may 2019-cu ildə, 7 may 2020-ci ildə, 7 may 2021-ci ildə, 6 may 2023-cü ildə və 9 may 2024-cü ildə Prezident Mükafatına layiq görülmüşdür.

## Əsərləri
* Altı eskiz (piano) 2003
* Divertisment (simfonik orkestr) 2005
* Simli kvartet No.1 / 2006
* Piano və simfonik orkestr üçün konsert 2007
* "Köhnə qramafondan vals" (fl., cl.in B, piano, vln., cello) 2008
* "Dörd şərti obraz" (cello, piano) 2009
* "Nöqtələrə həll olunmuş kompozisiya" (fl., cl.in B, piano, vln., cello) 2010
* "Hisslər üzərində özünütəlim metodu" (ansambl) 2011
* "Elementlərin müqaviməti" (piano trio No.1) 2013–2014
* "Suprematik fiqurlar" (piano trio No.2) 2014
* "Şaquli sapınma" (hazırlanmış piano) 2015
* "Rezonans" (solo piano) 2015
* "Sentyabr buludları" (solo piano) 2015
* "Exolalia" (simfonik orkestr) 2016
* "Retrospektiv" (simfonik orkestr) 2015–2017
* "İlğım" (solo piano) 2018
* "Naxışlar" (qədim musiqi alətləri ansamblı) 2018
* "Mozaika" (simfonik orkestr) 2019
* "Miniatür" (vln., bass cl., piano) 2019
* "Riqa yağışda" (2020) "Hüzn" (2019) solo piano üçün "Akvarel" silsiləsi
* "Melanxoliya" (bariton, ansambl) sözləri Mikayıl Müşfiqindir 2020
* Cello və simfonik orkestr üçün konsert 2019–2020
* "Atəşgah" (simfonik orkestr) 2020–2021
* Simli Kvartet No.2 "Kiçik Dəniz Küçəsi" 2021
* "Hüzn" (kamera orkestri üçün işlənmə) 2022
* "Sentyabr Buludları" (kamera orkestri üçün işlənmə) 2022
* "Triptix" (solo violin) 2023
* Altı uşaq pyesi (solo piano) 2021–2023
* "Nar Çiçəkləri" (soprano, ansambl) sözləri Adil Mirseyidindir 2024
* "Maqnoliya" (solo viola) 2024 
* A.Məlikovun Xatirəsinə Memorial (solo violin və kamera orkestri üçün) 2024 
* Humay Variasiyaları (solo piano) 2024
* "Əntiq Əşyalar Dükanında" solo piano üçün "Akvarel" silsiləsi 2024
* Quinta Essentia (fl., cl.in B, piano, vln., cello) 2025
* "İmpuls" (solo violonçel) 2025
* "Sfumato" (solo klarnet in B) 2025

## Filmoqrafiya
# Döngələr (teleserial, 2012)
# Arzular bağı (tamaşa, 2013)

## İstinadlar

## Xarici keçidlər

### Səs yazıları
* "Hisslər üzərində özünütəlim metodu"
* "Nöqtələrə həll olunmuş kompozisiya"
* "Suprematistik fiqurlar"
* "Elementlərin müqaviməti"
* "Rezonans"
* Vertikal sapınma
* Exolaliya
* Naxışlar
* İlğım
* Sentyabr buludları
* Miniatür
* Hüzn
* Riqa yağışda
* Altı uşaq pyesi